Луиз Глик

Луиз Глик (;  - ) — американска поетеса. Добитничка на Пулицеровата награда за поезија во 1993 година.

Родена е во 1943 г. во Њујорк. Во 2020 година, ја добила Нобеловата награда за книжевност за нејзиниот „непогрешлив поетски глас што, по својата строга убавина, го прави поединечното постоење универзално.“

 Животопис 
Нејзиното целосно име е Луиз Елизабет Глик. Потомок е на унгарски Евреи кои емигрирале во Америка. Учела на колеџите „Сара Лоренс“ и „Колумбија. Нејзината поезија припаѓа на објективистичката поетика, создадена во текот на 30-тите години на минатиот век, чии главни претставници биле Луис Зуковски, Чарлс Резникоф, Џорџ Опен и Карл Ракоси. Следејќи ја оваа поетика, таа ги третира песните како предмети, истакнувајќи ја сериозноста, интелигенцијата и способноста на поетот да го разбере светот со употреба на обични секојдневни зборови. Во својот есеј „Докази и теории“, таа наведува дека застапува поезија која се приближува до тишината и се граничи со исчезнувањето. Во 1993 година, ја добила Пулицеровата награда за книгата „Дива перуника“. Била поетеса-лауреатка на Конгресната библиотека 2003-2004 година, како и писател-резидент на универзитетот Јејл и предавач на програмата за творечко пишување на Универзитетот во Бостон. Живеела во Кембриџ, во државата Масачусетс.

 Објавени дела 
 Поезија 
 „Верна и виртуозна ноќ“ (2014)
 "Песни 1962-2012" (2012)
 „Рурален живот“ (2009)
 „Аверно“ (2006)
 „Седум века“ (2001)
 „Vita Nova“ (1999)
 „Пасишта“ (1996)
 „Дива перуника“ (1992)
 „Арарат“ (1990)
 "Ахилов триумф" (1985)
 "Фигура на потекло" (1980)
 „Градина“ (1976)
 „Куќа во мочуриштето“ (1975)
 "Првороденче" (1968)

 Есеи 
 Американска оригиналност: Есеи за поезијата (2017)
 Докази и теории: Есеи за поезијата (1994)

 Награди и признанија 
 Пулицерова награда за поезија (1993)
 Болингенова награда (2001)
 Поет лауреат на САД (2003–2004)
 Национална книжевна награда (2014)
 Национален медал за хуманитарни науки (2015)
 Нобелова награда за литература (2020)

 Наводи 

Надворешни врски

 Louise Glück Online resources from the Library of Congress
 Louise Glück Papers. Yale Collection of American Literature, Beinecke Rare Book and Manuscript Library.

Категорија:Американски поети
Категорија:Добитници на Нобеловата награда за литература
Категорија:Американски писатели
Категорија:Американски нобеловци
Категорија:Нобеловки
Категорија:Добитници на Пулицеровата награда
Категорија:Еврејски нобеловци